কৰ ’ না মহামাৰীৰ সংক্ৰমণৰ পৰা ৰক্ষা পাবলৈ সমগ্র বিশ্ববাসী এতিয়া ভেকচিনৰ অপেক্ষাত । এই সন্দৰ্ভত এইমছৰ সঞ্চালক ৰণদ্বীপ গুলেৰীয়াই কয় যে, যদি সকলো পৰিকল্পনা অনুসাৰে হয়, তেন্তে ২০২১ৰ জানুৱাৰীলৈ কৰ ’ না মহামাৰীৰ ভেকচিন ভাৰতত উপলব্ধ হোৱাৰ আশা কৰিব পাৰি । The India Today Healthgiri Awards 2020 ত গুলেৰীয়াই প্ৰকাশ কৰে যে, দেশত ভেকচিন কেতিয়া উপলব্ধ হ ’ ব সেয়া কোৱাটো কঠিন আৰু ই বহু কাৰকৰ ওপৰত নিৰ্ভৰ কৰে । লগতে কয় যে, দেশত প্ৰাথমিক পৰ্যায়ত ভেকচিন উপলব্ধ হ ’ লেও সকলো জনসাধাৰণৰ বাবে পৰ্যাপ্ত নহ ’ ব । ভেকচিন প্ৰস্তুত কৰাৰ পাছত বৃহৎ পৰিমাণে উৎপাদন আৰু বিতৰণৰ প্ৰত্যহ্বানে দেখা দিব । ক ’ ভিড ভেকচিন ভাৰতীয়ৰ মাজত কিদৰে বিতৰণ কৰাৰ সন্দৰ্ভত গুলেৰীয়াই কয় যে, এই বিষয়ত ইতিমধ্যে আলোচনা আৰম্ভ কৰা হৈছে আৰু এই সন্দৰ্ভত ভেকচিন অগ্ৰাধিকাৰ মডেলক অনুসৰণ কৰা হ ’ ব বুলি ইংগিত প্ৰদান কৰিছে । এই মডেলটিত দুটা সমূহক অধিক প্ৰাধান্য দিয়া হ ’ ব । স্বাস্থ্যকৰ্মী আৰু মৃত্যুৰ সম্ভৱনা বেছি থকা লোকক এই দুটা সমূহত অন্তৰ্ভুক্ত কৰা হৈছে । যদি আমি অগ্ৰাধিকাৰীৰ তালিকা প্ৰস্তুত কৰি অনুসৰণ কৰো তেন্তে ভেকচিনৰ বিতৰণো সমানে হ ’ ব । আনহাতে, কৰ ’ না সংক্ৰমণৰ ক্ষেত্ৰত দ্ৰুতগতিত ৬৩লাখৰ সীমা অতিক্ৰম কৰিছে ভাৰতে। সকলো ভাৰতীয় বিশেষকৈ গাঁও অঞ্চলত মহামাৰীৰ সংক্ৰমণ সীমাবদ্ধ কৰাৰ কৰাৰ বাবে সচেতনতা গঢ় দিয়া উচিত । ক ’ ভিড-১৯ ৰ প্ৰটকল ৰ সন্দৰ্ভত সকলোৱে অৱগত হোৱা উচিত বুলিও কয় এইমছৰ সঞ্চালকগৰাকীয়ে ।